Ябълковец
Я̀бълковец е село в Южна България, община Ардино, област Кърджали.

География 

Село Ябълковец се намира в най-източната част на Западните Родопи, на около 4 – 5 км на запад от границата им с Източните Родопи, на около 16 km запад-югозападно от Кърджали и 5 km североизточно от Ардино. Общинският път до Ябълковец е северно отклонение от третокласния републикански път III-865, което продължава като черен път на североизток от селото към село Хромица.

Надморската височина при джамията в селото е около 750 m.

Съседни селища на Ябълковец са общинският център град Ардино, село Червена скала – на около 1 – 1,5 km на северозапад, село Хромица – на 2 – 3 km на североизток и село Чубрика – на около 2 km на югоизток.

При преброяването на населението към 1 февруари 2011 г., от обща численост 200 лица за 196 лица е посочена принадлежност към „турска“ етническа група.

История 
Селото – тогава с име Елмалъ̀ кебир – е в България от 1912 г. Преименувано е на Ябълковец с министерска заповед № 3775, обнародвана на 7 декември 1934 г.

Към 31 декември 1934 г. село Ябълковец се състои от махалите Брежинци (Къйолар), Врабчовци (Юрен), Коприварци (Ахмедолар), Куковци (Шерифолар), Срединци (Орта махле), Халваджиите (Халваджилар) и Черноглав (Кара сефелер).

Във фондовете на Държавния архив Кърджали се съхраняват документи от съответни периоди на/за:
 Списък на фондове от масив „K“:
– Частно турско училище – с. Ябълковец (Елмалъ Кебир), Кърджалийско; фонд 116K; 1928 – 1944; Промени в наименованието на фондообразувателя:
> Частно турско училище – с. Елмалъ Кебир, Кърджалийско (1920 – 1934);
> Частно турско училище – с. Ябълковец, Кърджалийско (1934 – 1944);
 Списък на фондове от масив „С“:
– Народно основно училище „Никола Йонков Вапцаров“ – с. Ябълковец, Кърджалийско; фонд 870; 1932 – 2000; Промени в наименованието на фондообразувателя:
> Частно турско училище – с. Ябълковец, Кърджалийско (1944 – 1947);
> Държавно първоначално училище „Макаренко“ – с. Ябълковец, Кърджалийско (1947 – 1949);
> Основно турско училище „В. Червенков“ – с. Ябълковец, Кърджалийско (1949 – 1955);
> Народно основно училище – с. Ябълковец, Кърджалийско (1955 – 1965);
> Народно основно училище „Никола Йонков Вапцаров“ – с. Ябълковец, Кърджалийско (1965 – 1988);
> Основно училище „Никола Йонков Вапцаров“ – с. Ябълковец, Кърджалийско (1988 – 2000).

Религии 
Изповядваната в село Ябълковец религия е ислям.

Обществени институции 
Село Ябълковец към 2020 г. е център на кметство Ябълковец, което не включва други населени места.

В селото има действащо към 2020 г. читалище „Прогрес – 1956“ и джамия.

Туризъм 
През 2012 г. в непосредствена близост до село Ябълковец е открита Планинска гостоприемница „Mountain view wellness house“, предлагаща на своите клиенти 32 стаи, ресторант, СПА (сауна, джакузи, парна баня, масаж), външен и вътрешен басейни, спортна зала, стена за спортно катерене, тенис маси, външни игрища, пейнтбол и други.

Личности 
Писателят Фаик Исмаилов е роден в Ябълковец (1935 – 1995).

Източници и бележки

Външни препратки 

Села в област Кърджали
Населени места в община Ардино